CELEX: 32016R0235
Language: bg
Date: 2016-02-18 00:00:00
Title: Регламент (ЕС) 2016/235 на Комисията от 18 февруари 2016 година за изменение на приложение II към Регламент (ЕО) № 110/2008 на Европейския парламент и на Съвета относно определението, описанието, представянето, етикетирането и защитата на географските указания на спиртните напитки

19.2.2016   
            
            
               BG
            
            
               Официален вестник на Европейския съюз
            
            
               L 44/7
            
         РЕГЛАМЕНТ (ЕС) 2016/235 НА КОМИСИЯТА
   от 18 февруари 2016 година
   за изменение на приложение II към Регламент (ЕО) № 110/2008 на Европейския парламент и на Съвета относно определението, описанието, представянето, етикетирането и защитата на географските указания на спиртните напитки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки (1) и по-специално член 26 от него,
   като има предвид, че:
   
               (1)
            
            
               В приложение II към Регламент (ЕО) № 110/2008 се предвижда, че спиртните напитки от категория 32 „Ликьор“ са произведени чрез ароматизиране на етилов алкохол от земеделски произход или на дестилат от земеделски произход, или на една или повече спиртни напитки или на смес от тях, подсладени и с добавени продукти от земеделски произход или храни, като сметана, мляко или други млечни продукти, плодове, вино или ароматизирано вино. При все това обаче основните органолептични свойства, които характеризират тази категория спиртни напитки, не изискват едновременно ароматизиране и добавяне на продукти от земеделски произход или храни. Използването на едно от двете е достатъчно, за да се получи продукт с характеристиките, които обикновено потребителите очакват от ликьор. Поради това следва да се разреши пускането на пазара в категория 32 „Ликьор“ на спиртни напитки, произведени чрез ароматизиране на етилов алкохол или на дестилат от земеделски произход или на една или повече спиртни напитки, или на смес от тях, или чрез добавяне на продукти от земеделски произход или храни.
            
         
               (2)
            
            
               Поради това приложение II към Регламент (ЕО) № 110/2008 следва да бъде съответно изменено.
            
         
               (3)
            
            
               Мерките, предвидени в настоящия регламент, са в съответствие със становището на Комитета по спиртни напитки,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 110/2008 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 39, 13.2.2008 г., стр. 16.
   
      ПРИЛОЖЕНИЕ
      В категория 32, буква а) от приложение II към Регламент (ЕО) № 110/2008 подточка ii) се заменя със следното:
      
         
                     „ii)
                  
                  
                     произведена чрез използване на етилов алкохол от земеделски произход или на дестилат от земеделски произход или на една или повече спиртни напитки или на смес от тях, които са били подсладени и към които са били добавени един или повече ароматизанти, продукти от земеделски произход или храни.“